[{"text_idx": "#000004", "text": "Nod prosiect Cysylltu Data EUSS (Statws Sefydlog yr Undeb Ewropeaidd), a arweinir gan ADR Cymru, yw deall yn well brofiadau dinasyddion yr UE sydd a\u0302 Statws Sefydlog yng Nghymru a pha un a ydynt yn wahanol i brofiadau dinasyddion Prydeinig sy\u2019n byw yng Nghymru. Bydd y ddealltwriaeth newydd hon yn cynorthwyo gyda\u2019r gwaith o ddatblygu polisi\u0308au a gwasanaethau mwy gwybodus sy\u2019n mynd i\u2019r afael ag anghenion y boblogaeth hon a allai fod mewn sefyllfa fregus."}, {"text_idx": "#000005", "text": "Fel rhan o drefniadau Ymadael ehangach yr UE, mae dinasyddion yr UE sy\u2019n byw yng Nghymru cyn diwedd y cyfnod pontio\u2019n gallu cyflwyno cais am statws \u2018sefydlog\u2019 neu statws \u2018cyn-sefydlog\u2019 yn y DU drwy Gynllun Anheddu\u2019r UE a gynhelir gan y Swyddfa Gartref. Rhaid cyflwyno ceisiadau erbyn 30 Mehefin 2021 fan hwyraf. Bydd y statws hwn yn caniata\u0301u i ddinasyddion yr UE barhau i fyw a gweithio yn y DU. Mae Prif Weinidog Cymru, Mark Drakeford, wedi cadarnhau ymrwymiad Llywodraeth Cymru i wneud popeth mae\u2019n gallu ei wneud i ddarparu cymorth a chyngor i ddinasyddion yr UE sy\u2019n byw yng Nghymru. Ar hyn o bryd, mae ystadegau swyddogol ar ddinasyddion yr UE a\u2019u statws mewnfudo\u2019n gyfyngedig iawn. Deilliodd prosiect Cysylltu Data EUSS o ymrwymiad Prif Weinidog Cymru a\u2019r angen i wella\u2019r sylfaen dystiolaeth ar ddinasyddion yr UE yng Nghymru sy\u2019n rhan o Gynllun Anheddu\u2019r UE."}, {"text_idx": "#000009", "text": "Gobeithir y caiff yr ymchwil, wedi cyfnod archwilio cychwynnol yng Nghymru, ei hehangu i weddill y DU er mwyn helpu i hysbysu pob un o\u2019r pedair gwlad am anghenion penodol dinasyddion yr UE ar o\u0302l Brexit."}, {"text_idx": "#000010", "text": "Bydd yr holl ddata a ddefnyddir ym mhrosiect Cysylltu Data EUSS yn anhysbys \u2013 sy\u2019n golygu y bydd yr holl ddynodwyr personol wedi\u2019u dileu. Caiff ei ddal mewn amgylchedd diogel a\u2019r unig rai a gaiff fynediad ato fydd ymchwilwyr achrededig yn ADR Cymru sy\u2019n gaeth i fesurau llywodraethu a datgelu llym."}, {"text_idx": "#000011", "text": "Mae prosiect Cysylltu Data EUSS yn un o saith grant cyllido a gafodd ei greu gan ADR UK, buddsoddiad gan y Cyngor Ymchwil Economaidd a Chymdeithasol (ESRC) sydd a\u0302\u2019r nod o drawsnewid y ffordd y mae ymchwilwyr yn cyrchu\u2019r cyfoeth o ddata gweinyddol sydd eisoes wedi\u2019i greu gan y llywodraeth a chyrff cyhoeddus ar draws y DU."}, {"text_idx": "#000016", "text": "\u201cEleni bydd perthynas newydd y DU gyda\u2019r UE yn dechrau. Wrth inni ddod allan o\u2019r cyfnod pontio, byddwn yn dechrau gweld sut mae hyn yn gweithio pan gaiff y berthynas newydd ei rhoi ar waith. Yn ystod yr adeg hon o newid, mae\u2019n rhaid i ni sicrhau na chaiff unrhyw ran o\u2019r boblogaeth, gan gynnwys Dinasyddion yr UE sydd a\u0302 Statws Sefydlog, eu heffeithio\u2019n anghymesur ac nid ydynt dan anfantais. I wneud hyn, mae\u2019n rhaid i ni ddeall sut mae eu profiad yn wahanol i brofiadau eraill, a gallwn wneud hyn drwy ddefnyddio grym y data cysylltiedig. Edrychwn ymlaen at ganfyddiadau\u2019r prosiect hwn, a gobeithiwn y bydd yn chwarae ro\u0302l wrth lunio polisi\u0308au ar sail tystiolaeth yng Nghymru a\u2019r DU."}]